Diari Oficial de la Generalitat Valenciana


Sumari del DOGV 5128, del 04-11-2005 (2005/11719)

RESOLUCIÓ de 10 d'octubre de 2005, de la Direcció General d'Ensenyament, per la qual s'autoritza amb caràcter definitiu el funcionament del Programa de Diversificació Curricular en centres docents que impartixen Educació Secundària Obligatòria, durant el curs acadèmic 2005-2006.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5128

Data del DOGV
:   04-11-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/11874


Data del document
:   10-10-2005

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * educació especial
    * adaptació escolar
    * programa d'ensenyament
    * ensenyament secundari
    * planificació educativa

RESOLUCIÓ de 10 d'octubre de 2005, de la Direcció General d'Ensenyament, per la qual s'autoritza amb caràcter definitiu el funcionament del Programa de Diversificació Curricular en centres docents que impartixen Educació Secundària Obligatòria, durant el curs acadèmic 2005-2006. [2005/X11484]
  
Una de les mesures que contempla l'Orde de 18 de juny de 1999, de la Conselleria de Cultura, Educació i Ciència, per la qual es regula l'atenció a la diversitat en l'Educació Secundària Obligatòria (DOGV de 29 de juny), és la diversificació curricular.
  
En la disposició addicional segona de l'Orde de 18 d'octubre de 2004, de la Conselleria de Cultura, Educació i Esport, sobre avaluació en Educació Secundària Obligatòria (DOGV de 10 de gener de 2005) establix que una vegada comprovat per la Inspecció d'Educació que els centres docents reunixen els requisits necessaris, les Direccions Territorials de Cultura, Educació i Esport remetran a la Direcció General d'Ensenyament la proposta d'autorització definitiva dels grups del Programa de Diversificació Curricular corresponent als centres que no van estar autoritzats durant el curs acadèmic anterior.
  
En conseqüència, vistes les sol·licituds presentades i les propostes de les corresponents Direccions Territorials, d'acord amb el que disposa la disposició addicional segona de la citada Orde de 18 d'octubre de 2004, resolc:
  
Primer
  
Autoritzar amb caràcter definitiu als centres docents que es relacionen en l'annex d'esta resolució, el funcionament del Programa de Diversificació Curricular durant el curs acadèmic 2005-2006 amb l'estructura que s'indica.
  
Segon
  
Segons disposa l'apartat vint-i-sis, punt 3, de la citada Orde de 18 de juny de 1999, la direcció del centre podrà autoritzar la incorporació al programa de nou alumnat al llarg del primer trimestre del curs, en les condicions que s'especifiquen.
  
Tercer
  
El desenrotllament del Programa de Diversificació Curricular s'adequarà a les condicions establides en l'Orde de 18 de juny de 1999 (DOGV de 29 de juny) i en l'Orde de 18 d'octubre de 2004 (DOGV de 10 de gener de 2005).
  
València, 10 d'octubre de 2005.- El director general d'Ensenyament: Josep Vicent Felip i Monlleó.